আবু কাতাদাহ আল-আনসারির অভিযান (বতন ইযম)

আবু কাতাদা আল-আনসারির অভিযান বা বতন ইযম অভিযান ছিল নবি মুহাম্মাদ কর্তৃক প্রেরিত একটি সামরিক অভিযান, যা অষ্টম হিজরির শা'বান মাসে সংঘটিত হয়।  এই অভিযানের প্রধান উদ্দেশ্য ছিল, মক্কা আক্রমণের পরিকল্পনা সম্পর্কে কুরাইশদের বিভ্রান্ত করা।

 পটভূমি 
মদিনার পার্শ্ববর্তী অধিকাংশ অঞ্চল ও গোত্র বিজয় করার পর নবি মুহাম্মদ মক্কা আক্রমণের পরিকল্পনা করেন এবং এ উদ্দেশ্যে তিনি যাবতীয় সামরিক প্রস্তুতি শুরু করেন। তবে তিনি সামরিক প্রস্তুতির খবর সম্পূর্ণ গোপন রাখার কৌশল অবলম্বন করেন। তিনি মক্কা আক্রমণের মূল লক্ষ্য থেকে মানুষের দৃষ্টি অন্যদিকে ঘোরানোর জন্য ৮ হিজরির শাবান বা রমজান মাসে মদিনার পার্শ্ববর্তী বতন ইযম এলাকার দিকে আবু কাতাদা ইবনে রাবির নেতৃত্বে আট জনের একটি ছোট সামরিক দল প্রেরণ করেন। এই অভিযানের উদ্দেশ্য ছিল মক্কার লোকজনকে বিভ্রান্ত করা, যাতে তারা বুঝতে না পারে যে, তাঁর প্রকৃত লক্ষ্য হল মক্কা অভিমুখে বড় অভিযান পরিচালনা করা। "Preparations for the Attack on Makkah", Witness-Pioneer.com 

 অভিযান 
ইবনে সাদ, ইবনে হিশামসহ অনেক সুন্নি হাদিস সংকলক এ অভিযানের কথা বর্ণনা করেছেন। তাঁদের বর্ণনা অনুযায়ী, অভিযানের সময় একটি বেদুঈন কাফেলা মুসলিম বাহিনীর পাশ দিয়ে অতিক্রম করে এবং তারা মুসলিমদের “আসসালামু আলাইকুম” বলে অভিবাদন জানায়। কিন্তু আবু কাতাদাহর সঙ্গে থাকা মুহাল্লাম ইবনে জুছামাহ সেই কাফেলার ওপর আক্রমণ চালান এবং তাদের নেতাকে হত্যা করেন। এরপর তারা কাফেলা থেকে প্রাপ্ত গবাদি পশু নিয়ে নবির কাছে ফিরে আসে এবং পুরো ঘটনা তাঁকে জানায়। এই ঘটনার প্রেক্ষিতে কুরআনের সুরা নিসার ৯৪ নম্বর আয়াত নাযিল হয়।Say not to anyone who greets you: "You are not a believer;", Tafsir Ibn Kathir, Text Version তাফসিরবিদ ইবনে কাসির এই আয়াতের ব্যাখ্যায় উল্লেখ করেছেন যে, এখানে মহান আল্লাহ মুসলমানদের সতর্ক করে দেন, যখন তারা “আল্লাহর পথে” যুদ্ধ বা সামরিক অভিযানে থাকবে, তখন যেন তারা অত্যন্ত সতর্কতা অবলম্বন করে এবং যাচাই-বাছাই ছাড়া কাউকে শত্রু মনে করে আক্রমণ না করে। বিশেষ করে কেউ যদি ইসলামি সম্ভাষণ জানায় বা শান্তিপূর্ণ পরিচয় দেয়, তবে তাকে হত্যা করা থেকে বিরত থাকতে হবে। কারণ এমন তাড়াহুড়োর কারণে নিরপরাধ বা মুসলিম ব্যক্তিও নিহত হয়ে যেতে পারে।

 প্রাথমিক ইসলামি সূত্র 
ঘটনাটির প্রতি ইঙ্গিত করে কুরআনের ৪:৯৪ নম্বর আয়াত নাজিল হয়:

প্রসিদ্ধ তাফসিরবিদ ইবনে কাসির এই আয়াতের ব্যাখ্যায় বলেন:

সহিহ মুসলিমেও এই ঘটনাটি উল্লেখ করা হয়েছে

 আরো দেখুন 

 মুহাম্মদের নেতৃত্ব ও শাসনব্যবস্থা
 মুহাম্মাদের সামরিক জীবন
 মুহাম্মাদের নেতৃত্বে যুদ্ধের তালিকা

 তথ্যসূত্র 
বিষয়শ্রেণী:ইসলামের ইতিহাস
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:৭ম শতাব্দীতে ইসলাম